
PËR SHTYRJEN E AFATIT TË BOTIMIT TË NJOFTIMIT TË FITUESIT DHE TË NJOFTIMIT TË KONTRATËS SË LIDHUR, PËR PROCEDURAT E PROKURIMIT, TË KRYERA NGA AKADEMIA E SHKENCAVE, SI AUTORITET KONTRAKTOR

Në mbështetje të nenit 100 të Kushtetutës dhe të nenit 75 të ligjit nr.9643, datë 20.11.2006 “Për prokurimin publik”, të ndryshuar, me propozimin e zëvendëskryeministrit, Këshilli i Ministrave

VENDOSI:

1. Lejimin e Akademisë së Shkencave t’i përfundojë procedurat e prokurimit, për botimin e Fjalorit Enciklopedik Shqiptar, me fondet e parashikuara në Buxhetin e Shtetit për vitin 2008, brenda datës  31 dhjetor 2008. 
Brenda këtij afati të përfshihet lidhja e kontratës përkatëse dhe publikimi i njoftimit të kontratës së nënshkruar në Buletinin e Njoftimeve Publike.
2. Ngarkohen Agjencia e Prokurimit Publik dhe Akademia e Shkencave për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

